**Az előterjesztést megtárgyalta:**

* Oktatási és Szociális Bizottság
* Gazdasági és Városstratégiai Bizottság

*A határozati javaslatot törvényességi*

*szempontból megvizsgáltam:*

*/: Dr. Gaál Róbert :/*

*jegyző*

**ELŐTERJESZTÉS**

**Szombathely Megyei Jogú Város Közgyűlésének 2014. december 15-i ülésére**

**Javaslat a Szombathelyi Egyesített Bölcsődei Intézmény és Családi Napközi létszám-előirányzatának módosítására**

A Szombathelyi Egyesített Bölcsődei Intézmény és Családi Napközi, tekintettel a megnövekedett szülői igényekre és gyermeklétszámra 4 fő gondozónői státusszal kérte emelni dolgozói létszámát. A négy fő gondozónő két bölcsődei csoport elindításához szükséges. A gyermekcsoportok ki vannak alakítva, a tárgyi feltételek adottak a Váci Mihály utcai Százszorszép Bölcsődében.

2014. január 01-től jogszabályi módosítás következtében az úgynevezett „extra GYED” bevezetésére került sor, ami a szülők számára lehetővé teszi, hogy gyermekük 1 éves kora után munkát vállalhassanak, a GYED megtartása mellett korlátlan óraszámban. Így a fiatalabb korosztály - a két éven aluli gyermekek - a korábbi évekhez képest nagyobb számban jelenik meg az intézményben. A korábbi években a két év alatti gyermekek száma nem haladta meg tagintézményeinkben összesen a 15-20 főt, jelenleg pedig 84 fő két év alatti gyermek jár a bölcsődékbe.

A Szombathelyi Egyesített Bölcsődei Intézmény és Családi Napközi jelenleg 538 férőhellyel és 38 csoporttal működik.

2014. december 1-én a beíratott gyermeklétszám 482 fő volt. A beiratkozások alapján 2015. januárjától a beíratott gyermeklétszám 523 fő lesz, amelynek ellátásához elengedhetetlen legalább, további két bölcsődei csoport kialakítása.

A 15/1998.(IV.30.) NM rendelet 1. számú melléklete értelmében, egy gyermekcsoportban 2 fő gondozónő alkalmazására van szükség, azaz a két gyermekcsoport működtetéséhez 4 fő gondozónő felvétele szükséges 2015. január 1. napjától. A négy gondozónő munkabére a járulékokkal együtt a 2015. évi költségvetést terheli, amely összesen 660.400/Ft/hónap összeget tesz ki.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2014. december „ ”**

**(: Dr. Puskás Tivadar :)**

HATÁROZATI JAVASLAT

**…/2014. (XII. 15.) Kgy. számú határozat**

1. Szombathely Megyei Jogú Város Közgyűlése a „Javaslat a Szombathelyi Egyesített Bölcsődei Intézmény és Családi Napközi létszám-előirányzatának módosításáról” szóló előterjesztést megtárgyalta és 2015. január 1. napjával a Szombathelyi Egyesített Bölcsődei Intézmény és Családi Napközi létszám-előirányzatát 4 fővel növeli. A foglalkoztatottak létszáma így 169,63 főről (kerekítve 170 főről) 173, 63 (kerekítve 174 főről) főre módosul, ezen belül a szakmai létszám 101 főről 105 főre nő, míg az intézmény-üzemeltetési létszám változatlanul 68,63 fő (kerekítve 69 fő) marad.
2. A Közgyűlés a létszámbővítések költségvetési fedezetét 2015. évre vonatkozóan járulékkal együtt összesen 660.400,- Ft/hónap összeget a Szombathelyi Egyesített Bölcsődei Intézmény és Családi Napközi költségvetésében biztosítja.
3. A Közgyűlés felkéri a Szombathelyi Egyesített Bölcsődei Intézmény és Családi Napközi vezetőjét, hogy a Közgyűlés döntését követően a szükséges munkáltatói intézkedéseket tegye meg.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos, aljegyző

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Pósfainé Sebestyén Bianka, a Szombathelyi Egyesített Bölcsődei Intézmény és Családi Napközi vezetője/

**Határidő:** 2014. december 15. /az 1. pont vonatkozásában/

2015. évi Költségvetésről szóló rendelet elfogadása /a 2. pont vonatkozásában/

2015. január 1. /a 3. pont vonatkozásában/